**СПРАВКА**

за постъпилите предложенията при общественото обсъждане наНаредба за изменение и допълнение на Наредба № 57 от 2004 г. за постигане на оперативна съвместимост на националната железопътна система с железопътната система в рамките на Европейския съюз

 в периода 28.07.2020 г. – 11.08.2020 г.

|  |  |  |  |
| --- | --- | --- | --- |
| **Изготвил предложението** | **Предложение** | **Приема/ не приема предложението** | **Мотиви за приемане на предложението** |
| Национална компания „Железопътна инфраструктура“ (НК „ЖИ“) | Във връзка с публикуван за обществено обсъждане на страницата на Министерството на транспорта, информационните технологии и съобщенията проект на Наредба за изменение и допълнение на Наредба № 57 от 9.06.2004 г. за постигане на оперативна съвместимост на националната железопътна система с железопътната система в рамките на Европейския съюз, беше извършен преглед на проекта и нямаме възражения към предложените изменения и допълнения на Наредба №57 от 09.06.2004 г.Национална компания „Железопътна инфраструктура“ се определя като субект по чл. 7а от Регламент (ЕС) 1300/2014 относно техническите спецификации за оперативна съвместимост, свързани с достъпността на железопътната система на Съюза за лица с увреждания и лица с намалена подвижност (ОВL 356 от 2014 г.), отговорен за събирането, поддържането и обмена на данни за достъпността и предаването на тези данни до базата данни за достъпността на европейските железопътни гари (European Railway Station Accessibility Database - ERSAD), която се поддържа от Агенцията за железопътен транспорт на Европейския съюз.Не става ясно при обмена на данни за достъпността на железопътните гари, дали задължението ще е на ниво институции и държавни структури или ще е под формата на публичен регистър с общодостъпна информация. | Не се приема.  | В писмото на НК „ЖИ“ не се съдържа предложение за промяна в НИД на Нaредба № 57. Съгласно Регламент (ЕС) № 1300/2014 държавите членки следва да осигуряват създаването на списъци на активите и да приемат планове за изпълнение, за да бъде постигната неговата цел. Национална компания „Железопътна инфраструктура“ води регистър на инфраструктурата (чл. 4 ал. 3 от ЗЖТ) и е отговорна за изготвяне на Списъка на активите на железопътната инфраструктура по отношение на изискванията на Регламент (ЕС) № 1300/2014. Функциите на списъка на активите се изразяват в следното:1. идентифициране на съществуващите препятствия и пречки пред достъпността;2. предоставяне на практическа информация на потребителите;3. наблюдаване и оценяване на напредъка относно достъпността.Архитектурата за обмен на данни за достъпността е предвидена в Регламент (ЕС) № 454/2011 (ТСОС за Телематични приложения за пътнически услуги).Правилата за извършване на справкиот базата данни за достъпността на европейските железопътни гари (European Railway Stations Accessibility Database – ERSAD) са следните:1. обществеността трябва да има възможност за достъп до информация от публичен уебсайт, поддържан от Агенцията за железопътен транспорт на Европейския съюз;2. регистрираните национални органи трябва да имат възможност да извличат всички данни за достъпността, които са относими за държавата членка;3. Комисията и агенцията трябва да имат възможност да извличат всички данни за достъпността.Базата данни ERSAD, която се поддържа от агенцията, не може да е свързана с друга/и база/и данни. |

**Изготвил:**

**Д. Неделков**

*Главен директор на ГДЖИ*